Ego Odo dux Burgundie notum facio tam presentibus quam futuris quod Hugo dominus de Naellis laudante uxore sua Ayglentina dedit Deo et ecclesie Quinciaci pro anima sua et anima patris sui Andree et fratris sui Stephani et predecessorum suorum pastionem in omnibus nemoribus de Naellis iure perpetuo possidendam. Hanc donationem laudavit Margarita mater prefati Hugonis domina de Naellis. Ipsa quoque Margarita dedit iam dicte ecclesie Quinciaci pro remedio anime sue et patris sui Hugonis et matris sue Gille quicquid habebat in piscatura et in molendinis de Argentunnay qui de capite et de alodio suo erant. Hoc totum laudaverunt filii et filie ipsius Hugo scilicet Andreas, Guillermus, Pontius, Milo, Agnes, Sybilla, Aalayz, Beatri[s], Sarra. Quod totum ut ratum habeatur ego Odo dux Burgundie sigilli mei inpressione presentem cartulam roboravi, anno Verbi Incarnati millesimo ducentesimo secundo.